
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


1 Απριλίου 2019 


ΤΕΥΧΟΣ ΤΡΙΤΟ 


Αρ 


. Φύλλου 461 


ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ 
ΠΑΝΕΠΙΣΤΗΜΙΟ ΔΥΤΙΚΗΣ ΑΤΤΙΚΗΣ 

Αριθμ. Φε.16α/13551 

Προκήρυξη πλήρωσης πέντε (5) θέσεων μελών 
Διδακτικού Ερευνητικού Προσωπικού (Δ.Ε.Π)του 
Πανεπιστημίου Δυτικής Αττικής. 

Ο Πρόεδρος της Διοικούσας Επιτροπής του Πανεπι¬ 
στημίου Δυτικής Αττικής, κατόπιν αιτημάτων εξέλιξης 
πέντε (5) μελών Δ.Ε.Π του Ιδρύματος και έχοντας υπόψη: 

1. Τις διατάξεις του ν. 4521 /2018 (ΦΕΚ 38/Α702.03.2018) 
«Ίδρυση Πανεπιστημίου Δυτικής Αττικής και άλλες δια¬ 
τάξεις» και κυρίως τις διατάξεις του άρθρου 9. 

2. Τις διατάξεις της παρ. 2 του άρθρου 6 του ν. 2083/ 
1992 (ΦΕΚ 159/Α') όπως αντί καταστάθηκε με το άρθρο 
23 παρ. 1 του ν. 3549/2007 (ΦΕΚ 69/Α'). 

3. Τις διατάξεις του ν. 2431/1996 (ΦΕΚ 175/Α') «Διορι¬ 
σμός ή πρόσληψη πολιτών της Ευρωπαϊκής Ένωσης στη 
Δημόσια Διοίκηση». 

4. Τις διατάξεις του άρθρου 11 του ν. 3833/2010 (ΦΕΚ 
40/Α * 1 2 3 4 5 6 7 ) «Προστασία της Εθνικής Οικονομίας - Επείγοντα 
μέτρα για την αντιμετώπιση της δημοσιονομικής κρίσης» 
όπως ισχύει. 

5. Τις διατάξεις των άρθρων 16 και 77 του ν. 4009/2011 
(ΦΕΚ 195/Α') «Δομή, Λειτουργία, Διασφάλιση της Ποιό¬ 
τητας των Σπουδών και Διεθνοποίηση των Α.Ε.Ι» όπως 
τροποποιήθηκαν και ισχύουν. 

6. Τις διατάξεις του άρθρου 19 του ν. 4009/2011 (ΦΕΚ 
195/Α'), όπως αντί καταστάθηκαν με ι διατάξεις του άρ¬ 
θρου 70 του ν. 4386/2016 (ΦΕΚ 83/Α') «Ρυθμίσεις για 
την έρευνα και άλλες διατάξεις», το τέταρτο άρθρο του 
ν. 4405/2016 (ΦΕΚ 129/Α 1 ) «Ρυθμίσεις θεμάτων προκηρύ¬ 
ξει και εκλογής Καθηγητών των Α.Ε.Ι», το άρθρο 30 του 
ν. 4452/2017 (ΦΕΚ 17/Α') «Ρύθμιση θεμάτων του Κρα¬ 
τικού Πιστοποιητικού Γλωσσομάθειας, της Εθνικής 
Βιβλιοθήκης της Ελλάδας κ.λπ.» και το άρθρο 83 του 
ν. 4485/2017 (ΦΕΚ 114/Α') «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα 
και άλλες διατάξεις». 

7. Τις διατάξεις της παρ. 2 του άρθρου 5 του ν. 4076/ 
2012 (ΦΕΚ 159/Α') «Ρυθμίσεις θεμάτων Ανώτατης Εκπαί¬ 
δευσης Ιδρυμάτων και άλλες διατάξεις». 


8. Τις διατάξεις των άρθρων 15 παρ. 15 εδ. ζ’, 21 παρ. 2 
εδ. ιδ' και 84 παρ. 9 και 10 του 4485/2017 (ΦΕΚ 114/Α'). 

9. Τις διατάξεις της παρ. 1 του άρθρου 30του ν. 4452/ 
2017 (ΦΕΚ 17/Α') «Ρύθμιση θεμάτων τι Κρατικού Πιστο¬ 
ποιητικού Γλωσσομάθειας, της Εθνικής Βιβλιοθήκηςτης 
Ελλάδας και άλλες διατάξεις» όπως τροποποιήθηκε με το 
άρθρο 76 παρ. 8 του ν. 4485/2017 (ΦΕΚ 114/Α'). 

10. Τις διατάξεις του π.δ/τος 134/1999 (ΦΕΚ 132/Α') «Δι¬ 
ορισμός ή πρόσληψη πολιτών της Ευρωπαϊκής Ένωσης 
στα Α.Ε.Ι,Τ.Ε.Ι και λοιπά Νομικά Πρόσωπα Δημοσίου Δι¬ 
καίου και Δημόσιες Υπηρεσίες του χώρου Τριτοβάθμιας 
Εκπαίδευσης αρμοδιότητας του ΥΠΕΠΘ». 

11. 'Τόμε αρ.ΔΙΠΠ/Φ.ΕΠ.11/85/8044/06-05-2011 έγγρα¬ 
φο του Υπουργείου Εσωτερικών, Αποκέντρωσης και Ηλε¬ 
κτρονικής Διακυβέρνησης με θέμα «Προκηρύξεις εξέλι¬ 
ξης μελών ΔΕΠ Πανεπιστημίων, Ε.Π Τ.Ε.Ι και ΑΣΠΑΙΤΕ». 

12. Τη Φ.122.1/88/119483/Ζ2/20-7-2016 (ΑΔΑ: 
7Α0Λ4653ΠΣ-213) εγκύκλιο του Τμήματος Α' Κύρι¬ 
ου Διδακτικού Προσωπικού του ΥΠ.Π.Ε.Θ «Οδηγίες 
εφαρμογής του ν. 4369/2016 (ΦΕΚ 27/Α'), του ν. 4386/ 
2016 (ΦΕΚ 83/ Α') και του ν. 4405/2016 (ΦΕΚ 129/Α') (ΑΔΑ: 
Α0Λ4653ΠΣ-213). 

13. Τη Φ.122.1 /14241 /Ζ2/27-1 -2017 (ΦΕΚ 225/Β7 
31-1-2017) υπουργική απόφαση με θέμα «Διαδικασία 
συγκρότησης Εκλεκτορικών Σωμάτων, ρύθμιση θεμάτων 
εκλογής και εξέλιξης καθηγητών κ.λπ. - Ανάπτυξη και 
λειτουργία ηλεκτρονικού συστήματος ολοκληρωμένης 
διαχείρισης διαδικασιών εκλογής και εξέλιξης καθηγη¬ 
τών κ.λπ.». 

14. Το με αρ. Φ.122.1/43/55760/Ζ2/4-4-2018 έγγραφο 
του Τμήματος Α' Κύριου Διδακτικού Προσωπικού του 
ΥΠ.Π.Ε.Θ «Παρέχονται διευκρινίσεις - ν. 4521/2018». 

15. Τις αιτήσεις πέντε (5) μελών Δ.Ε.Π του Πανεπιστη¬ 
μίου Δυτικής Αττικής για εξέλιξη σε ανώτερη βαθμίδα με 
ανοικτή διαδικασία [Οι εν λόγω αιτήσεις υποβλήθηκαν 
μετά τη δημοσίευση του ν. 4521/2018 (ΦΕΚ 38/Α') με 
συνέπεια να εφαρμόζεται το νέο νομοθετικό πλαίσιο]. 

16. Τις εισηγήσεις των Συνελεύσεων των Τμημάτων και 
των Κοσμητειών των αντίστοιχων Σχολών. 

17. Την υπουργική απόφαση Φ.16/38486/Ζ2/ 
12-03-2019 (ΑΔΑ:ΩΨΟΙ4653ΠΣ-ΚΧ4) μετην οποία εγκρί- 
θηκε η πίστωση για την προκήρυξη πέντε (5) συνολικά 
θέσεων μελών Δ.Ε.Π του Πανεπιστημίου Δυτικής Αττικής. 

18. Τη με αρ. 38008/Ζ1 /6-3-2018 (ΦΕΚ 117/ Υ.Ο.Δ.Δ/ 
6-3-2018) απόφαση του Υπουργού Παιδείας, Έρευνας 
και Θρησκευμάτων με θέμα «Σύσταση - Συγκρότηση- 
Ορισμός μελών της Διοικούσας Επιτροπής του Πανεπι¬ 
στημίου Δυτικής Αττικής κ.λπ.» και τη με αριθμ. 214688/ 
Ζ1 /13-12-2018 (ΦΕΚ 5648/Β714-12-2018) απόφαση 
του Υπουργού Παιδείας, Έρευνας και Θρησκευμάτων 
με θέμα: «Παράταση των προβλεπομένων στο άρθρο 
3 του ν. 4521/2018 (ΦΕΚ 38/Α 1 ) θητειών του συνόλου 
των προσωρινών οργάνων του Πανεπιστημίου Δυτικής 
Αττικής», προκηρύσσουμε: 

Την πλήρωση των παρακάτω πέντε (5) θέσεων μελών 
Διδακτικού Ερευνητικού Προσωπικού (Δ.Ε.Π): 

Α. ΣΧΟΛΗ ΕΠΙΣΤΗΜΩΝ ΤΡΟΦΙΜΩΝ 
ΤΜΗΜΑ ΕΠΙΣΤΗΜΩΝ ΟΙΝΟΥ, ΑΜΠΕΛΟΥ ΚΑΙ ΠΟΤΩΝ 
Μίας (1) θέσης βαθμίδας Επίκουρου Καθηγητή με 
γνωστικό αντικείμενο: «Τεχνολογίες Απομακρυσμένης 
Πρόσβασης στη Λειτουργία Εκπαιδευτικών Διατάξεων 
Εργαστηριακής Φυσικής, σε θέματα Οπτικής». 

Β. ΣΧΟΛΗ ΜΗΧΑΝΙΚΩΝ 

1. ΤΜΗΜΑ ΜΗΧΑΝΙΚΩΝ ΒΙΟΪΑΤΡΙΚΗΣ 

Β’ΤΟΜΕΑΣ ΜΑΘΗΜΑΤΩΝ «ΒΙΟΪΑΤΡΙΚΗΣΤΕΧΝΟΛΟΓΙΑΣ» 
Μίας (1) θέσης βαθμίδας Αναπληρωτή Καθηγητή με 
γνωστικό αντικείμενο: «Φυσική των Συστημάτων Ιατρι¬ 
κής Απεικόνισης με Ιοντίζουσες Ακτινοβολίες». 

2. ΤΜΗΜΑ ΗΛΕΚΤΡΟΛΟΓΩΝ ΚΑΙ ΗΛΕΚΤΡΟΝΙΚΩΝ ΜΗ¬ 
ΧΑΝΙΚΩΝ 

ΤΟΜΕΑΣ ΗΛΕΚΤΡΟΝΙΚΗΣ ΚΑΙ ΥΛΙΚΩΝ 
Μίας (1) θέσης Καθηγητή πρώτης βαθμίδας με γνω¬ 
στικό αντικείμενο: «Σύγχρονες Διατάξεις και Τεχνολογίες 
Κβαντικής Ηλεκτρονικής». 

3. ΤΜΗΜΑ ΜΗΧΑΝΟΛΟΓΩΝ ΜΗΧΑΝΙΚΩΝ 
ΤΟΜΕΑΣ ΚΑΤΑΣΚΕΥΑΣΤΙΚΟΣ 

Μίας (1) θέσης βαθμίδας Αναπληρωτή Καθηγητή με 
γνωστικό αντικείμενο: «Τεχνολογία Μεταλλικών Υλικών- 
Μορφοποιήσεις και Θερμικές Κατεργασίες». 

Γ. ΣΧΟΛΗ ΕΦΑΡΜΟΣΜΕΝΩΝ ΤΕΧΝΩΝ ΚΑΙ ΠΟΛΙΤΙΣΜΟΥ 
ΤΜΗΜΑ ΓΡΑΦΙΣΤΙΚΗΣ ΚΑΙ ΟΠΤΙΚΗΣ ΕΠΙΚΟΙΝΩΝΙΑΣ 
ΤΟΜΕΑΣ ΤΕΧΝΟΛΟΓΙΑΣ ΓΡΑΦΙΚΩΝ ΤΕΧΝΩΝ 
Μίας (1) θέσης βαθμίδας Αναπληρωτή Καθηγητή με 
γνωστικό αντικείμενο: «Επεξεργασία Επιφανειών, Χρω¬ 
στικές, Εκτυπωτικά Μελάνια». 

Προϋπόθεση για την εκλογή σε θέση μέλους Δ.Ε.Π 
όλων των βαθμιδών είναι η κατοχή διδακτορικού διπλώ¬ 
ματος και η συνάφεια αυτού ή του εν γένει ερευνητικού, 
επιστημονικού, διδακτικού, κλινικού ή καλλιτεχνικού 
έργου των υποψηφίων με το γνωστικό αντικείμενο της 
προς πλήρωση θέσης (σχετ. η με αρΦ. 122.1/88/119483/ 
Ζ2/20-7-2016 εγκύκλιος του Τμήματος Α' Κύριου Διδα¬ 
κτικού Προσωπικού του ΥΠ.Π.Ε.Θ). Επιπλέον πρέπει να 
συντρέχουν τα προσόντα εκλογής σε θέση μέλους Δ.Ε.Π 
του άρθρου 9 του ν. 4521/2018 (ΦΕΚ 38/Α’). 

ΔΙΚΑΙΟΛΟΓΗΤΙΚΑ ΗΛΕΚΤΡΟΝΙΚΗΣ ΥΠΟΒΟΛΗΣ ΥΠΟ¬ 
ΨΗΦΙΟΤΗΤΑΣ 

1. Αίτηση - Κατατίθεται ηλεκτρονικά μέσω της εφαρμο¬ 
γής ΑΠΕΛΛΑ στη διαδικτυακή διεύθυνση: Γιΐΐρ5://θρθΙΐ3. 
ιπίηθάυ.ςον.ςΓ/ 


2. Πτυχία και τίτλοι σπουδών των υποψηφίων. 

3. Διδακτορική Διατριβή (πλήρες κείμενο). 

4. Βιογραφικό Σημείωμα. 

5. Επιστημονικά δημοσιεύματα και αναλυτικό υπόμνη¬ 
μα αυτών. 

6. Γενικά κάθε στοιχείο (βιβλία, δημοσιεύσεις, πιστο¬ 
ποιητικά προϋπηρεσίας, επαγγελματική δραστηριότητα 
κ.λπ.) που αποδεικνύει τα προσόντα των υποψηφίων. 

7. Αντίγραφο δελτίου αστυνομικής ταυτότητας ή δι¬ 
αβατηρίου. 

8. Πιστοποιητικό του αρμοδίου Δημάρχου στο οποίο 
θα αναγράφεται ο τρόπος και ο χρόνος απόκτησης της 
Ελληνικής ιθαγένειας και το οποίο θα αναζητηθεί αυτε- 
πάγγελτα από την Υπηρεσία πριν από την έκδοση της 
σχετικής πράξης διορισμού. Προκειμένου για πολίτες 
κρατών - μελών της Ευρωπαϊκής Ένωσης, πιστοποιητι¬ 
κό της αρμόδιας αρχής του κράτους την ιθαγένεια του 
οποίου έχει ο υποψήφιος. 

9. Πιστοποιητικό τύπου Α’ του αρμόδιου Στρατολογι¬ 
κού Γραφείου από το οποίο να προκύπτει ότι οι ενδια¬ 
φερόμενοι δεν έχουν στρατολογική ή χρηματική υπο¬ 
χρέωση και το οποίο θα αναζητηθεί αυτεπάγγελτα από 
την Υπηρεσία πριν από την ορκωμοσία, σύμφωνα με την 
αρ. ΔΙΑΔΠ/Α/16425/25-6-2007 (ΦΕΚ 1055/Β727-6-2007) 
κοινή υπουργική απόφαση. Με υπεύθυνη δήλωση του 
ν. 1599/1986 οι υποψήφιοι που δεν έχουν εκπληρώσει τις 
στρατιωτικές τους υποχρεώσεις ή δεν έχουν απαλλαγεί 
νόμιμα από αυτές κατά το χρόνο υποβολής της υποψη¬ 
φιότητας τους, δεσμεύονται ότι θα προσκομίσουν τα 
σχετικά δικαιολογητικά πριν την έκδοση της πράξης δι¬ 
ορισμού τους. Το κώλυμα της μη εκπλήρωσης των στρα¬ 
τιωτικών υποχρεώσεων δεν ισχύει για πολίτες κράτους - 
μέλους της Ευρωπαϊκής Ένωσης, για τους οποίους δεν 
προβλέπεται όμοιο κώλυμα διορισμού. 

10. Αντίγραφο ποινικού μητρώου δικαστικής χρή¬ 
σης που θα αναζητηθεί αυτεπάγγελτα από την Υπη¬ 
ρεσία πριν από την ορκωμοσία, σύμφωνα με την 
ΔΙΑΔΠ/Α/22863/16-10-2006 (ΦΕΚ 1551/Β723-10-2006) 
κοινή υπουργική απόφαση. 

11. Γνωματεύσεις α) παθολόγου ή γενικού ιατρού και 
β) ψυχιάτρου, είτε του δημοσίου είτε ιδιωτών που να 
πιστοποιούν την υγεία των υποψηφίων να ασκούν τα 
καθήκοντα της αντίστοιχης θέσης. 

12. Υπεύθυνη δήλωση του ν. 1599/1986 στην οποία οι 
υποψήφιοι δηλώνουν ότι δεν κατέχουν άλλη θέση και 
δεν έχουν άλλη απασχόληση στον ευρύτερο Δημόσιο 
ή Ιδιωτικό Τομέα. 

Τα δικαιολογητικά των παραπάνω στοιχείων 11 και 
12 θα κατατεθούν μόνο από τους υποψήφιους που θα 
εκλεγούν κατά την ημέρα της ορκωμοσίας τους. 

Τα ξενόγλωσσα δικαιολογητικά πρέπει να συνοδεύο¬ 
νται από νόμιμες μεταφράσεις και να έχουν επικυρωθεί 
πρωτίστως από δικηγόρο. Οι τίτλοι σπουδών του εξωτε¬ 
ρικού πρέπει να συνοδεύονται από πράξη ή βεβαίωση 
του οικείου οργάνου με την οποία αναγνωρίζονται ως 
ισότιμοι προς τους τίτλους που απονέμονται από τα εκ¬ 
παιδευτικά ιδρύματα της ημεδαπής. 

Ειδικότερα, οι πολίτες των κρατών-μελών της Ευ¬ 
ρωπαϊκής Ένωσης οφείλουν να υποβάλουν εκτός των 

ανωτέρω δικαιολογητικών και πτυχίο ή μεταπτυχιακό 
τίτλο σπουδών Ελληνικού Α.Ε.Ι. ή απολυτήριο Ελληνικού 
Λυκείου ή εξατάξιου Γυμνασίου ή πιστοποιητικό ελληνο- 
μάθειας Δ’ επιπέδου από το Κέντρο Ελληνικής Γλώσσας 
από το οποίο θα αποδεικνύεται η πλήρης γνώση και άνε¬ 
τη χρήση της Ελληνικής γλώσσας. 

Καλούνται οι ενδιαφερόμενοι να υποβάλουν ηλεκτρο¬ 
νικά την αίτηση υποψηφιότητας μαζί με όλα τα αναγκαία 
για κρίση δικαιολογητικά στο πληροφοριακό σύστημα 
«ΑΠΕΛΛΑ» εντός της δίμηνης αποκλειστικής προθεσμί¬ 
ας, την έναρξη και τη λήξη της οποίας θα ορίσει ο υπεύ¬ 
θυνος του Ιδρύματος ύστερα από τη δημοσίευση της 
προκήρυξης στην Εφημερίδα της Κυβερνήσεως και την 
ανάρτηση της στο πληροφοριακό σύστημα «ΑΠΕΛΛΑ» 
και η οποία (προθεσμία) θα αναφέρεται στο έγγραφο της 
ανακοίνωσης της δημοσίευσης της προκήρυξης αυτής 
στον ημερήσιο τύπο. 

Συμπλήρωση (ηλεκτρονικά) των δικαιολογητικών της 
προκήρυξης μετά την κατάθεση των αιτήσεων υποψη¬ 
φιότητας, επιτρέπεται μόνο εάν πρόκειται για διασαφη- 
νιστικά στοιχεία που ζητήθηκαν συμπληρωματικά από 
τα μέλη του Εκλεκτορικού Σώματος ή της Τριμελούς 
Εισηγητικής Επιτροπής και αφορούν σε δικαιολογητικά 
που κατατέθηκαν εμπρόθεσμα. 

Η προκαλούμενη δαπάνη θα βαρύνει τον προϋπολο¬ 
γισμό του Υπουργείου Παιδείας, Έρευνας και Θρησκευ¬ 
μάτων (Ειδικός Φορέας 19-250 και ΚΑΕ 0251). 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Αιγάλεω, 20 Μαρτίου 2019 

Ο Πρόεδρος 

ΚΩΝΣΤΑΝΤΙΝΟΣ ΜΟΥΤΖΟΥΡΗΣ 


ΠΑΝΕΠΙΣΤΗΜΙΟ ΜΑΚΕΔΟΝΙΑΣ 

Αριθμ. 3141/154/29-1- 2019 

Προκήρυξη μίας (1) θέσης Καθηγητή τουΤμήμα- 
τος Διεθνών και Ευρωπαϊκών Σπουδών της Σχο¬ 
λής Κοινωνικών, Ανθρωπιστικών Επιστημών και 
Τεχνών του Πανεπιστημίου Μακεδονίας στη βαθ¬ 
μίδα του Καθηγητή πρώτης βαθμίδας με γνωστι¬ 
κό αντικείμενο «Θεωρία των Διεθνών Σχέσεων» 

Ο Πρύτανης του Πανεπιστημίου Μακεδονίας, μετά 
την απόφαση της Συνέλευσης του Τμήματος Διεθνών 
και Ευρωπαϊκών Σπουδών της Σχολής Κοινωνικών, Αν¬ 
θρωπιστικών Επιστημών και Τεχνών (συνεδρίαση 7/ 
18-12-2018), λαμβάνοντας υπόψη την από 21-11-2018 
αίτηση μόνιμου Αναπληρωτή Καθηγητή και σύμφωνα με: 

1. Τις διατάξεις της περ. ζ της παρ. 15 του άρθρου 15, 
της περ. ιδ της παρ. 2 του άρθρου 21 και των παρ. 9 και 
10 του άρθρου 84 του ν. 4485/2017 (Α' 114). 

2. Τις διατάξεις των άρθρων 16 και του άρθρου 80 παρ. 
22α του ν. 4009/2011 (ΦΕΚ Α’ 195) όπως ισχύουν. 


3. Τις διατάξεις του άρθρου 19 του ν. 4009/2011 (ΦΕΚ 
Α’ 195) όπως ισχύει μετά και την τροποποίηση του με το 
άρθρο 9 του ν. 4521/2018 (ΦΕΚ 38/Α'). 

4. Τις διατάξεις της παρ. 2 του Κεφαλαίου Α' του άρ¬ 
θρου 6 του ν. 2083/1992 (ΦΕΚ Α’ 159), όπως αντικατα- 
στάθηκε με την παρ. 1 του άρθρου 23 του ν. 3549/2007 
(ΦΕΚ Α' 69). 

5. Τις διατάξεις του άρθρου 30 του ν. 4452/2017 (ΦΕΚ 
Α’ 17). 

6. Τις διατάξεις του άρθρου τέταρτου του ν. 4405/2016 
(ΦΕΚ Α'129). 

7. Τ ις διατάξεις των άρθρων 23 και 25 του ν. 3549/2007 
(Α' 69). 

8. Τις διατάξεις του άρθρου 29 του ν. 3879/2010 (ΦΕΚ 
Α' 163). 

9. Το π.δ. 134/1999 (ΦΕΚΑ' 132). 

10. Το π.δ. 88/2013 (ΦΕΚΑ' 129) περί ίδρυσης Σχολών 
στο Πανεπιστήμιο Μακεδονίας. 

11. Την υπ' αριθμ. φ. 122.1/88/119483/Ζ2/20-7-2016 
εγκύκλιο της Αναπληρώτριας Υπουργού με θέμα «Οδη¬ 
γίες εφαρμογής του ν. 4369 (Α' 27), του ν. 4386/20165 
(Α' 83) και του ν. 4405/2016 (Α' 129). 

12. Την υπ' αριθ. Φ. 122.1/6/14241 /Ζ2/27-1 -2017 (ΦΕΚ 
Β' 225) απόφαση του Υπουργού Παιδείας, Έρευνας και 
Θρησκευμάτων. 

13. Την υπ' αριθμ. Φ.122.1/43/55760/Ζ2/4-4-2018 
εγκύκλιο του Γενικού Γραμματέα του Υπουργείου Παι¬ 
δείας, Έρευνας και Θρησκευμάτων. 

14. Την αριθ. φ.122.1/1137/145793/2/9-10-2013 (ΦΕΚ 
2619/Β /16-10-2013) κοινή υπουργική απόφαση του 
Υπουργού Οικονομικών και του Υπουργού Παιδείας και 
Θρησκευμάτων - ΑΠΕΛΛΑ. 

15. Την αριθ. 9/22-12-2011 απόφαση της Συγκλήτου 
του Πανεπιστημίου μας (ΦΕΚ 347/Β717-2-2012) κατά το 
μέρος που οι ρυθμίσεις της δεν αντίκεινται σε νεότερες 
διατάξεις, αποφάσισε: 

Την προκήρυξη (ανοικτή προκήρυξη) για την πλήρω¬ 
ση μίας (1) θέσης Καθηγητή, ως εξής: 

ΠΑΝΕΠΙΣΤΗΜΙΟ ΜΑΚΕΔΟΝΙΑΣ 

ΣΧΟΛΗ ΚΟΙΝΩΝΙΚΩΝ, ΑΝΘΡΩΠΙΣΤΙΚΩΝ ΕΠΙΣΤΗΜΩΝ 
ΚΑΙ ΤΕΧΝΩΝ 

ΤΜΗΜΑ ΔΙΕΘΝΩΝ ΚΑΙ ΕΥΡΩΠΑΪΚΩΝ ΣΠΟΥΔΩΝ 

Μια (1) θέση Καθηγητή, στη βαθμίδα του ΚΑΘΗΓΗΤΗ 
ΠΡΩΤΗΣ ΒΑΘΜΙΔΑΣ, στο γνωστικό αντικείμενο «Θεωρία 
των Διεθνών Σχέσεων». 

Καλούνται οι ενδιαφερόμενοι να υποβάλουν ηλεκτρο¬ 
νικά την αίτηση υποψηφιότητας μαζί με όλα τα ανα¬ 
γκαία για την κρίση δικαιολογητικά στο Πληροφοριακό 
Σύστημα «ΑΠΕΛΛΑ» (διαδικτυακή διεύθυνση Ιτΐΐρε:// 
3ρ6ΐΐ3.πηίη6άυ.9ον.9Γ.) μέσα σε αποκλειστική προθεσμία 
σαράντα πέντε (45) ημερών, η έναρξη και η λήξη της 
οποίας ορίζεται στο έγγραφο της ανακοίνωσης της δη¬ 
μοσίευσης της προκήρυξης αυτής στον Ημερήσιο Τύπο. 
Ειδικότερα: 

■ Οι ενδιαφερόμενοι που επιθυμούν να υποβάλουν 
αίτηση υποψηφιότητας σε θέση εκλογής, πρέπει να δη¬ 
μιουργήσουν λογαριασμό στο πληροφοριακό σύστημα 
«ΑΠΕΛΛΑ», συμπληρώνοντας τα στοιχεία του «προφίλ» 
τους καταχωρίζοντας στο Πληροφοριακό Σύστημα: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Γ'461/01.04.2019 


- Αντίγραφο δελτίου αστυνομικής ταυτότητας ή δια¬ 
βατηρίου. 

- Βεβαίωση στρατιωτικής θητείας ή υπεύθυνης δή¬ 
λωση του ν. 1599/1986 ότι δεσμεύονται ότι θα έχουν 
εκπληρώσει τις στρατιωτικές τους υποχρεώσεις ή θα 
έχουν απαλλαγεί νόμιμα από αυτές πριν την έκδοση της 
Πρυτανικής Πράξης διορισμού τους, εφόσον πρόκειται 
για άρρενες υποψηφίους. 

Το κώλυμα της μη εκπλήρωσης των στρατιωτικών 
υποχρεώσεων δεν ισχύει για πολίτες κράτους-μέλους της 
Ευρωπαϊκής Ένωσης, στο οποίο δε προβλέπεται όμοιο 
κώλυμα διορισμού. 

Επιπλέον πρέπει να καταχωρίσουν: 

1. Αντίγραφο των πτυχίων και των λοιπών τίτλων σπου¬ 
δών τους. Αν οι τίτλοι σπουδών έχουν χορηγηθεί από 
Α.Ε.Ι. εξωτερικού θα πρέπει να φέρουν τις νόμιμες θεω¬ 
ρήσεις και να συνοδεύονται από επίσημες μεταφράσεις, 
καθώς και από την απόφαση ισοτιμίας, ή αντίγραφο της 
αίτησης για αναγνώριση της ισοτιμίας, στην περίπτωση 
δε αυτή η απόφαση ισοτιμίας θα πρέπει να κατατεθεί 
πριν τη λήψη της σχετικής απόφασης εκλογής. 

2. Βιογραφικό σημείωμα. 

3. Αναλυτικό υπόμνημα για τα υποβαλλόμενα πρωτό¬ 
τυπα επιστημονικά δημοσιεύματα. 

4. Διδακτορική Διατριβή και άλλα επιστημονικά δη¬ 
μοσιεύματα. 

Επιπλέον απαιτούνται: 

■ Γνωματεύσεις (α) παθολόγου ή γενικού ιατρού και 
(β) ψυχιάτρου, είτε του δημοσίου είτε ιδιωτών, που να 
πιστοποιούν την υγεία των υποψηφίων, προκειμένου 
να ασκήσουν τα καθήκοντα της αντίστοιχης θέσης, οι 
οποίες θα κατατεθούν από τους υποψηφίους που θα 
εκλεγούν σε θέση καθηγητή πριν την έκδοση της Πρυ¬ 
τανικής Πράξης διορισμού τους. 


■ Οι ενδιαφερόμενοι που επιθυμούν να υποβάλουν 
αίτηση υποψηφιότητας σε θέση εξέλιξης, καταχωρίζουν 
τα αναγκαία για την κρίση δικαιολογητικά εξαιρουμένων 
όσων ήδη έχουν καταχωρήσει κατά την εγγραφή τους 
στο Γενικό Μητρώο του Πληροφοριακού Συστήματος 
καθώς και όσων δε χρήζουν επικαιροποίησης. 

• Το Πιστοποιητικό γέννησης θα αναζητηθεί αυτεπαγ- 
γέλτως από την υπηρεσία που θα προβεί στην έκδοση 
της Πρυτανικής Πράξης διορισμού. Προκειμένου για πο¬ 
λίτες κρατών - μελών της Ευρωπαϊκής Ένωσης, υποβάλ¬ 
λεται πιστοποιητικό της αρμόδιας αρχής του κράτους 
την ιθαγένεια του οποίου έχει ο υποψήφιος. 

•Το αντίγραφο Ποινικού Μητρώου δικαστικής χρήσης 
θα αναζητηθεί αυτεπαγγέλτως από την υπηρεσία που θα 
προβεί στην έκδοση της Πρυτανικής Πράξης διορισμού. 

Οι πολίτες κράτους - μέλους της Ευρωπαϊκής Ένωσης 
οφείλουν να υποβάλουν, εκτός των πιο πάνω δικαιο- 
λογητικών και πτυχίο ή μεταπτυχιακό τίτλο σπουδών 
Ελληνικού Α.Ε.Ι. ή απολυτήριο Ελληνικού Λυκείου ή 
εξατάξιου Γυμνασίου ή πιστοποιητικό ελληνομάθειας 
ΓΙ' επιπέδου από το Κέντρο Ελληνικής Γλώσσας, από 
το οποίο θα αποδεικνύεται η πλήρης γνώση και άνετη 
χρήση της ελληνικής γλώσσας. 

Ο υποψήφιος που θα επιλεγεί για τη θέση υποχρεούται 
να καταθέσει στη Γραμματεία του Τμήματος τα πρωτότυ¬ 
πα έγγραφα - δικαιολογητικά του φακέλου του. 

Η προκαλούμενη δαπάνη θα βαρύνει τον προϋπολο¬ 
γισμό του Υπουργείου Παιδείας, Έρευνας και Θρησκευ¬ 
μάτων (Ειδικός φορέας 19-250 και ΚΑΕ 0251). 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Ο Πρύτανης 

ΣΤΥΛΙΑΝΟΣ ΚΑΤΡΑΝΙΔΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ίτΐ35ί6ΐ·.θ1(4>6ί.αΓ 












